<classify> Simba kwa sasa imeshushwa nafasi ya pili kwenye msimamo wa ligi, ikiwa na pointi 62 sawa na vinara Yanga wenye uwiano mzuri wa mabao. Akizungumza na gazeti hili Mayanja, alisema ushindi wanaoupata Yanga, unapunguza matumaini yao ya kuwa mabingwa wa taji la ligi hiyo msimu huu na hawana namna zaidi ya kuzidi kuwaombea dua baya la kuharibu mechi zao tatu zilizobaki.Ukweli tupo katika kipindi kigumu, kama Yanga wataendelea kushinda hivi ni wazi ndoto zetu za ubingwa msimu huu zitayeyuka na hakuna namna zaidi ya kusubiri mwakani, ingawa hutukupenda iwe hivyo, alisema Mayanja.Kocha huyo raia wa Uganda, alisema pamoja na hayo lakini hawawezi kukata tamaa wataendelea kucheza kwa umakini ili kushinda mechi zao mbili zilizosalia kwani chochote kinaweza kutokea.Pia kocha huyo alisema kama watashindwa kutwaa taji hilo msimu huu, nguvu zao wataziweka kwenye mechi ya fainali ya Kombe la FA, ambayo watacheza na Mbao FC, Mei 28 mwaka huu mkoani Dodoma.Alisema hiyo ndiyo nafasi yao pekee hivyo watahakikisha wanacheza kufa na kupona, ili kutimiza sehemu ya malengo yao ambayo walijipangia kuyafikia msimu huu, wakiwa chini ya kocha Mcameroon, Joseph Omog. Kikosi cha Simba kimebakiwa na michezo miwili kwenye Ligi Kuu, ambayo yote watacheza nyumbani dhidi ya Stand United na Mwadui FC.  <topic>: michezo 